Genstand nummer 22 af 62
Miniature opklæbet på et albumblad. ”En kvinde besøger en yogini ved en flod”
Indien, mogul; omkring 1650
Bladet: 26,4 × 30,6 cm
Hvis det ikke lige var for miniaturens to hovedpersoner – en køn hindupige, der spørger en blåhudet yogini til råds – ville man meget nemt kunne opfatte den som et europæisk landskabsmaleri fra det 16. århundredes slutning. Den er blevet tilskrevet maleren Payag, der var kendt for sine natlige scener og en mørk palet.
Maleriet er udtryk for et forbløffende kulturmøde og afspejler en eklektisicme, der netop karakteriserer meget af mogul-kunsten. Når den er bedst, er den en fantastisk syntese af indiske, persiske og europæiske traditioner. På den anden side er der dem, der mener, at den mangler den originalitet, som ellers karakteriserer de tre kulturers kunst.
Inv. nr. 55/2000